
I. 
Charakteristika

1.  Obilné silá sa členia na

     a) veľkokapacitné - monolitické, železobetónové s bunkovým skladovaním; jednotlivé zásobníky - bunky sú združené do batérií a ich celková kapacita je až 23 000 t; obilné silo je riadené z velína, ktorý sa nachádza na prízemí,
b) oceľové a smaltované - ide o bunkové skladovanie v rade i vedľa seba; kapacita bunky je do 4 000 t,
c) silosklad - jednu polovicu tvoria betónové štvorcové silá a druhú polovicu podlažné sklady; skladovanie je bunkové i plošné na poschodiach; technologické zariadenia sú oceľové,
d) podlažné sklady murované - vnútorný priestor je drevený (staršie typy) alebo z betónových deliacich konštrukcií,
e) halové sklady - sú do určitej výšky murované,  ostatná časť má oceľovú konštrukciu s opláštením alebo fóliovým oplachtením; skladovanie obilia - plošné (boxové).

2.   Charakteristika zrnín:

      a) výhrevnosť cca 4 000 kcal.kg-1,
b) nízka tepelná vodivosť obilnín,
c) pri styku so zdrojom ohňa 600 (C dochádza k vznieteniu, samotné horenie prebieha na povrchu,
d) pri teplote 100 (C až 110 (C sa zrno rozrušuje, pri teplote 150 (C až 200 (C zrno uvoľňuje tečúce látky, pričom vznikne vodík a dusík a začína uhoľnatieť, pri teplote 270 (C až 300 (C dochádza k intenzívnemu zuhoľnateniu zrna, pri teplote 350 (C až 400 (C zuhoľnatie a prechádza do priameho horenia, najmä na povrchu (dostatok kyslíka); teplota horenia zrnín dosahuje 500 (C až 700 (C a viac.

II. 

Úlohy a postup činnosti

1.   Veliteľ zásahu na mieste udalosti rozhodne

      a) o vykonaní prieskumu na zistenie ciest šírenia požiaru a počtu horiacich (tlejúcich) i prázdnych buniek, možnosti vypúšťania alebo premiestnenia obilia z požiarom napadnutých buniek do voľných buniek alebo na voľné priestranstvo; na základe výsledkov prieskumu rozhodne o privolaní posilových hasičských jednotiek,
b) o vypúšťaní horiaceho (tlejúceho) zrna z bunky (posunutím obilia dochádza spravidla k samouhaseniu); technologickým postupom možno vyskladniť obilie až do voľného priestoru pred objekt sila; vypúšťací čas veľkokapacitnej bunky je až 24 h),
c) o druhu hasiacej látky, počte a druhoch prúdov a smeroch ich nasadenia, typoch prúdnic vzhľadom na prostredie s prachom a o spôsobe zamedzenia šírenia požiaru,
d) o rozdelení požiariska na zásahové úseky a určuje ich veliteľov, ako aj o zriadení riadiaceho štábu, ak to situácia vyžaduje,
e) o použití požiarnej plošiny na zistenie povrchového oteplenia senážnej veže pomocou dotykových teplomerov alebo laickým spôsobom (hmatom); ak je k dispozícii, môže sa použiť termovízna kamera alebo hĺbkové sondážne teplomery,
f) o vyhotovení termomapy na základe zistených meraní v prípade, ak sa vykonali,
g) o privolaní posilových hasičských jednotiek najmä s výškovou technikou a so zásobami hasiacich látok, o použití ktorých bolo rozhodnuté, ak z vyhodnotenia prieskumu takáto potreba vyplynie.

2. Na zdolávanie požiaru obilných síl a veľkokapacitných zásobníkov sa odporúča použiť tieto hasiace látky:

    a)  kvapalný CO2 (1,4 kg.m-3 až 1,7 kg.m-3  produktov),
b) horúcu paru (0,02 kg.s-1 až 0,05 kg.s-1 na jeden kg produktu),
c) inertné plyny s intenzitou 6 kg.m-3až 7 kg.m-3,
d) strednú penu najmenej do výšky 1,2 m.

3.  Niektoré odporúčané postupy pre veliteľa zásahu:

     a) v priestoroch s veľkým množstvom obilného prachu treba najprv použiť rozptýlený vodný prúd až do premočenia prachu,
b) požiar v obilnom sile likvidovať najprv rozptýlenou vodou (intenzita dodávania    8,5 l.min-1), bunku zapeniť strednou penou do výšky najmenej 1,2 m,
c) z oceľových a smaltovaných síl možno skladované zrno vypustiť; ak to nie je možné, treba zabezpečiť ochladzovanie horiacej bunky a susedných buniek,
d) vzhľadom na veľkú výšku objektu (do 50 m) pri doprave hasiacej látky treba počítať s využitím suchovodu alebo dopravné vedenie viesť z vonkajšej strany objektu s možnosťou využitia výškovej techniky,
e) spolupracovať s obslužným personálom veľkokapacitného zásobníka.

4.  Činnosť zasahujúcich príslušníkov na mieste udalosti:

     a) obsluhujú požiarnu techniku a zabezpečujú dodávku hasiacich látok na požiarisko,
b) spolupracujú s obsluhujúcim personálom pri vypúšťaní alebo pri premiestňovaní obilia,
c) používajú osobné ochranné pracovné prostriedky a dodržiavajú zásady bezpečnosti a ochrany zdravia pri práci,
d) vykonávajú lokalizáciu a likvidáciu požiaru určeným spôsobom,
e) ak počas zdolávania požiaru hrozí nebezpečenstvo výbuchu, zaujmú také miesto, ktoré im poskytuje ochranu pred tlakovou vlnou.
III.
 Zvláštnosti stavebného vyhotovenia 

obilných síl a veľkokapacitných zásobníkov

1.  
Bunku obilného sila tvoria technologické otvory a zariadenia. V hornej časti bunky sa nachádza násypný - plniaci otvor a kontrolný otvor, ktorý je zabezpečený mriežkou. V spodnej časti sa nachádza vypúšťací otvor a tesne pod ním dopravný pás a kontrolný (revízny) otvor. Susedné bunky majú spoločnú nehorľavú stenu. Havarijný vypúšťací otvor každej bunky alebo obvodových buniek sila sa nachádza na vonkajšej časti obvodovej steny s možnosťou vypúšťania od 60 t.h-1 do 120 t.h-1 samospádom. 
2.  
Zrniny možno presunúť technologickým postupom do voľných buniek alebo do voľného priestoru mimo buniek havarijným vypúšťacím otvorom. Z velína možno uzatvoriť všetky otvory buniek a zabrániť prístupu vzduchu do bunky.

3.   Veľkokapacitné silá majú v obvodovom plášti na úrovni terénu vetracie otvory na vetranie suterénu.

IV. 
Očakávané zvláštnosti 
1. Jednotlivé poschodia v horizontálnom smere a vo vertikálnom smere sú pospájané dopravným potrubím, dopravníkmi na prepravu obilia, rôznymi technologickými otvormi a rozvetvenou aspiračnou sústavou. Pri týchto podmienkach sa pri požiari vyvíja veľké množstvo dymu a splodín horenia, ktoré zapĺňa celý vnútorný priestor objektu sila. Teplota rýchle stúpa a slabá viditeľnosť sťažuje záchranné práce. Požiar sa veľmi rýchle šíri po povrchu          v dôsledku usadeného prachu, pričom  dochádza k rozširovaniu požiaru prostredníctvom rôznych druhov dopravných mostov, ktoré spájajú silo                 s ostatnou technologickou časťou alebo s jednotlivými súvisiacimi výrobňami (veľkokapacitné zásobníky, mlyny, nakladacie rampy a podobne).

2.   Pri požiari vo vnútri bunky môže dôjsť k preboreniu klenby horiaceho (tlejúceho) obilia (prudkému vyfúknutiu cez vypúšťací otvor), následkom čoho môže dôjsť     k zvíreniu prachu v suterénnej časti s možnosťou výbuchu pri iniciovaní od horiaceho obilia alebo od tlejúceho obilia. Následkom výbuchu môže začať tlieť prach v rôznych technologických častiach a v skladových častiach, môže sa znovu zvíriť a následne môže dôjsť k reťazovému výbuchu. Pri teplote od 500 (C do 700 (C hrozí, že oceľové konštrukcie stratia nosnosť, môžu sa deformovať     a následne aj zrútiť.

3.  Na zdolávanie požiaru treba použiť rozprášené prúdy, aby sa nevíril prach a nedošlo k zrúteniu stropov, ktoré by neuniesli váhu vody nasiaknutej do obilia.

